Copiii sunt obligați să-și privească grădinița din spatele gardului. Ce spune educatoarea.
Copiii le cer părinţilor să îi ducă să îşi vadă grădiniţa măcar de la gard! Le e dor de colegi şi de educatoare. Pentru părinţi trauma e şi mai mare! Li se rupe sufletul când văd suferinţa copiilor, mai ales a celor de la grupa mare. Educatoarele, care şi în perioada asta merg zilnic la grădiniţă, se bucură să îi vadă pe copii, chiar şi de la distanţă.
"Mi-ar plăcea să intru", spune o fetiță căreia îi este dor de grădiniță.Pentru mame parcă e şi mai crunt! Li se strânge sufletul când văd suferinţa copiilor."Mă aduc copiii la grădiniţă, îşi doresc măcar prin gard să vadă grădiniţa. Ne e foarte greu fără, mai ales fără colegi", declară o mămică."Mi-e milă de ei că nu au final de grădiniţă…", spune aceeași mămică, cu ochii în lacrimi."Mă doare sufletul, fizic, să-l văd aici uitându-se către grădiniţă şi neavând voie să intre şi nici să aibă o altă posibilitate de a se întâlni cu prietenii decât la grădiniţă", afirmă o altă mamă.Nici pentru educatoare nu e mai simplu."Este o perioadă destul de dificilă, atât pentru noi, cât şi pentru copii! Noi eram obişnuiţi cu o curte plină de copii, avem 100 de copii înscrişi şi un spaţiu atât de mare şi de frumos! Dintr-o dată ne-am trezit fără copii, pe care îi vedem doar pe la poartă sau pe la gard atunci când vin să ne facă cu mâna", declară Loredana Coman, coordonator grădiniţă privată.De când s-au deschis pădurile şi parcurile, copiii îşi dau întâlnire, în grup restrâns, în curtea grădiniţei din pădure.